Djellaoui i d-yuran adlis ɣef tmedyazt taqbaylit tansayt , isemma-as               10 , yura-d deg-s ɣef iferdisen n lebni nusefru aqbayli deg tmedyazt tansayit, yerna-d daɣen amagrad-niḍen ɣef tensayit isemma :as  Tiwsatin timensayin n tmedyazt taqbaylit 11 deg-s ibegen-d amek yebḍa leṣnaf n tmedyazt n tmetti taqbaylit tamensayt . Xas ma llan yinegmayen-nniḍen i yuran ɣef usentel-agi deg wannar n unadi deg tsekla tamaziɣt mačča anadi-aki ur d yelli ara d usrid w ur yelli-ara d alqayan , meḥsub win-d awal ɣef umezruy n tsekla taqbaylit s umata , amezruy-agi bḍan-t d talliyin , yal tallit s tulmisin-ines , ad nefk amedya n : Mulud Mɛemri deg udlis-ines iwumi isemma  Culture savante culture vcue. d TALA (1991 p23) 12 yebḍa amezruy n tmedyazt taqbaylit ɣef tlata talliyin : tallit nlɛerc n teqbilin, tallit n unekcum arumi , tallit n timunent . ɣef leḥsab-is asnulfu n tmedyazt di snat talliyin-agi timenza ibed ɣef waṭas n yiferdisen n tensayit, deg-sent tamedyazt tettili-d s wudem timawit , deg-s amedyaz yessenfalay-d ɣef wayen i tyuɣen s wawal , ayagi yefka azal d ameqqran i wmedyaz , ɣur-s icuddent waṭas n temsal , ayen i as-yefkan i tmedyazt azal yufraren .Tamedyazt tettwabna ɣef waṭas n tulmisin n talɣa akked ugbur mmalent-d merra udmawen n tensayit , isental imensayen am umennuɣ gar teqbilin, tamedyazt n uzbu , rnu ɣer waya kra n tewsatin n tmedyazt yecban adekker , acewwiq d wurar. Di talliyin-agi s tmedyazt i yedder umdan aqbayli, yes-s i iqubel aɛdaw, yes-s i yexdem tiɣri ɣer uzbu d tegrawla .